Օրանժերի թանգարան

thumb|200px|Թանգարանի նախագիծը
**Օրանժերի թանգարան** (), նկարների պատկերասրահ Փարիզում, որը ներկայացնում է իմպրեսիոնիստների և պոստիմպրեսիոնիստների աշխատանքներ։ Գտնվում է Կոնկորդի հրապարակում։

Օրանժերի թանգարանը գտնվում է Տյուրլի այգու արևմտյան ծայրում, Լուվրից և Օրսե թանգարանից ոչ հեռու։ Վերջինիս մասնաճյուղն է։ Թանգարանը գտնվում է 1852 թվականին ճարտարապետ Լուի Վիսկոնտիի մասնակցությամբ կառուցված ջերմոցի շենքում։ XIX դարում ձմեռային շրջանում ջերմոցում մեծ տակառների մեջ պահվում էին նարնջի ծառեր, որոնք ամռանը դրվում էին Տյուլրիի այգու տարբեր հատվածներում։

Ջերմոցի շինությունը թանգարանի է վերածվել Առաջին համաշխարհային պատերազմի ավարտից հետո, ֆրանսիացի պետական գործիչ Ժորժ Կլեմանսոյի որոշմամբ, Կլոդ Մոնեի Ջրաշուշաններ կտավի պահպանման համար. Մոնեն վարչապետի մտերիմ ընկերն էր։ Թանգարանն այնպես էր մտածված, որ սրահի պատերին փակցված ջրաշուշանների նկարները դիտողի մոտ սուզման տպավորություն էին թողնում։

Չնայած Մոնեի Ջրաշուշանները դեռևս թանգարանի ցուցադրության ամենահայտնի մասն են, թանգարանը հետագայում մի քանի անգամ վերակառուցվել է ու փոխել իր կարգավիճակը։ Կառուցվածքի փոփոխության նպատակը ճիշտ լուսավորություն ստանալն էր, ինչպես նաև` Ժան Ուոլտերից և Պոլ Գիյոմից ստացած նկարների մեծ հավաքածուի համար տարածք ընդլայնելը։ Շենքի վերակառուցումից հետո 1978-1984 թվականներին ստացված նկարները ցուցասրահներում ներկայացվել են «Ժան Ուոլտերի և Պոլ Գիյոմի հավաքածու» անվամբ։

2000-2006 թվականներին թանգարանը ևս մեկ անգամ վերակառուցվել է. վերակառուցումն արժեցել է 30 միլիոն եվրո։ Թանագարնում մշտական ցուցադրությունից բացի կա նաև ժամանակավոր ցուցադրության տարածք և գրադարան։

Թանգարանում ներկայացված են Կլոդ Մոնեի, Պոլ Սեզանի, Անրի Մատիսի, Պաբլո Պիկասոյի, Պիեռ-Օգյուստ Ռենուարի, Ամեդեո Մոդիլիանիի, Անդրե Դերենի, Խայիմ Սուտինի, Մարի Լորանսենի, Մորիս Ուտրիլլոյի, Պոլ Գոգենի, Ալֆրեդ Սիսլեյի, Անրի Ռուսոյի և այլ նկարիչների աշխատանքներ։

Օրանժերի թանգարանը հատկապես հայտնի է Օվալաձև սրահով, որտեղ ցուցադրված են Կլոդ Մոնեի «Ջրաշուշաններ» շարքը։ Աշխատանքներն զբաղեցնում են ամբողջ սրահը. դրանք կարելի է դիտելով` նստելով սենյակի կենտրոնում տեղակայված բազմոցին։

Թանգարանի առջև ցուցադրված են Օգյուստ Ռոդենի քանդակները, ինչպես նաև` մի քանի այլ քանդակներ։

Թանգարանն աշխատում է ամեն օր, բացի երեքշաբթի օրվանից, ժամը 09:00-18:00։

## Պատկերասրահ

Image:Femme Nue dans un Paysage, by Pierre-Auguste Renoir, from C2RMF cropped.jpg|Պիեռ Օգյուստ Ռենուար, Մերկ կինը բնանկարում
Image:Amedeo Modigliani - Paul Guillaume, Novo Pilota - Google Art Project.jpg|Ամեդեո Մոդիլիանի,Պոլ Գիյոմի դիմանկարը
Image:Paul Cézanne - Portrait of Madame Cézanne - Google Art Project.jpg|Պոլ Սեզան, Տիկին Սեզանի դիմանկարը
Image:Paul Gauguin - Paysage (Musée Orangerie).jpg|Պոլ Գոգեն, Բնանկար
Image:Henri-Julien Félix Rousseau - La Carriole du Père Junier.jpg|Անրի Ռուսո, Հայր Ժյունյեի սայլը
Image:Claude Monet - Argenteuil.jpg|Կլոդ Մոնե, Արժանտեյե
Image:Claude Monet 038.jpg|Կլոդ Մոնե, Ջրաշուշաններ
File:Pierre-auguste renoir, paesaggio nevoso, 1870-75 ca. 02.JPG|Պիեռ Օգյուստ Ռենուար, Բնանկար լուսնի լույսով
File:Water Lilies by Monet, Paris 15 September 2010.jpg|Կլոդ Մոնե, Ջրաշուշաններ
File:Claude monet, Ninfee e Nuvole, 1920-1926 (orangerie) 15.JPG|Կլոդ Մոնե, Ջրաշուշաններ և ամպեր
File:Claude Monet IMG 2085.JPG|Կլոդ Մոնե, Ջրաշուշաններ
File:Auguste Rodin-L'ombre-Orangerie des Tuileries.jpg|Օգյուստ Ռոդեն, Ստվեր 


## Ծանոթագրություններ

## Արտաքին հղումներ
*  Պաշտոնական կայքը
*  You Tube, Թանգարան Օրանժերի

Կատեգորիա:1927 հիմնադրումներ Ֆրանսիայում
Կատեգորիա:1927 հիմնադրված թանգարաններ
Կատեգորիա:Փարիզի թանգարաններ
Կատեգորիա:Ֆրանսիայի պատկերասրահներ